यदि कैलाश के परि‍वार तक यह संदेश पहुंच गया होता कि नि‍जी अस्‍पताल में भी वही दवा मि‍लती है, जो वह अभी खा रहा है, या वह दवा ही पर्याप्‍त है, तो शायद उसकी जमीन बि‍कने से बच गई होती. उसका परि‍वार टूटने से बच गया होता. सोनीपुरा के इसी मोहल्‍ले में जहां उसका घर है, पान की एक गुमठी है, जि‍स पर इंटरनेट प्‍लान, डेटा पैक, चि‍प्‍स, गुटखे और चमकती पन्‍नि‍यों में पच्‍चीसों प्रकार की अनावश्‍यक वस्‍तुएं मौजूद हैं, लेकि‍न भरोसे का एक संदेश जो इस इलाके के लि‍ए सबसे ज्‍यादा जरूरी है, गायब है.